b'\n_START_ARTICLE_\nRakitovec (hrib)\n_START_PARAGRAPH_\n902 m visok hrib v Posavskem hribovju na grebenu med Tuhinjsko dolino in \xc4\x8crnim grabnom. Dostopen skoraj do vrha z avtom po cesti iz Malega Rakitovca. _NEWLINE_Na njem je partizanski spomenik v spomin na borbo z okupatorji in njihovimi sodelavci, v kateri je padlo 33 partizanov. Marca 1944 so okupatorji napadli \xc5\xa0landrovo in Tom\xc5\xa1i\xc4\x8devo brigado, ki sta taborili v Velikem in Malem Rakitovcu. Uspe\xc5\xa1no so odbili napad s severa, zahoda in juga, ne pa z vzhoda, od koder so nacisti\xc4\x8dne enote udarile iz Motnika._NEWLINE_V borbi je zgorelo ve\xc4\x8d hi\xc5\xa1 in gospodarskih poslopij v obeh Rakitovcih; med civilnim prebivalstvom ni bilo \xc5\xbertev.'